Bloemhof-water: Dodetal styg tot drie | Maroela Media
Nóg twee babas is in Bloemhof in Noordwes dood weens ernstige diarree opgedoen nadat water in die gebied besmet is.
Tebogo Lekgethwane, woordvoerder van die provinsiale departement van gesondheid, het Maandag bevestig die omstandighede van die afsterwe van die twee babas is dieselfde as dié van die baba wat verlede week Woensdag gesterf het. Die twee babas was onderskeidelik sewe en 13 maande oud,
Die Lekwa-Teemana-munisipaliteit het meer as 'n week gelede sy watertoevoerstelsel afgesluit. Die nasionale departement van waterwese het Vrydag aangekondig die stelsel is skoon en behandel en watertoevoer was glo teen Donderdag herstel.
Inwoners het egter Vrydag gekla dat hul drinkwater steeds bruin is, waarna hulle versoek is om dit te kook voor hulle dit drink. Watermonsters is vir toetse gestuur, maar die uitslag is nog nie bekend nie.
Die departement van gesondheid het gerugte ontken dat daar 'n cholera-uitbreking in die gebied is, en gesê hulle wag nog op die uitslag van toetse.
Nomvula Mokonyane, die minister van waterwese en sanitasie, het Sondag die gebied besoek en gesê die departement verwag die uitslag van die ondersoek teen Maandagmiddag. – SAPA
Dit is 100% onaanvaarbaar !
Kla die munisipale bestuurder aan vir moord.
En niemand gaan geldig gehou word hiervoor nie, dis maar net nog 'n munisipaliteit wat NIE hulle werk doen NIE. Dit is so belaglik!!
Skoon drinkwater is n Reg, nie n voorreg nie. Waarvoor betaal ons belasting ???
Ja, en dan is daar mense wat se die nuwe Suid-Afrika is beter as die ou een!!!!! Waar kom hulle daaraan!!!!!!!!!